Θανάσης Παπάζογλου

Ο **Θανάσης Παπάζογλου** (γενν. Θεσσαλονίκη, 30 Μαρτίου 1988) είναι Έλληνας επαγγελματίας ποδοσφαιριστής.

## Σταδιοδρομία
### Σε συλλογικό επίπεδο
Ξεκίνησε τη σταδιοδρομία του από την ακαδημία νέων του Άρη Θεσσαλονίκης, ενώ υπέγραψε το πρώτο του επαγγελματικό συμβόλαιο το 2006. Έκανε την πρώτη του εμφάνιση το 2007 όταν και εντυπωσίασε με την παραγωγικότητα σε γκολ στη δεύτερη ομάδα του Άρη. Ο τότε προπονητής της ομάδας Ντούσαν Μπάγεβιτς τον ξεχώρισε και του έδωσε ευκαιρίες. Η πιο αξιόλογη στιγμή του στην ομάδα ήταν όταν σκόραρε δύο γκολ στον αγώνα του κυπέλλου ΟΥΕΦΑ 2007-08 εναντίον του Ερυθρού Αστέρα.

Την 1η Ιουνίου 2009 υπέγραψε 4ετές συμβόλαιο συνεργασίας με τον ΠΑΟΚ, με τον οποίο έκανε την πρώτη του εμφάνιση στον αγώνα του Europa League 2009-10 με αντίπαλο τη νορβηγική Βαλερένγκα. Τον Ιανουάριο του 2011 μετακινήθηκε στον Αστέρα Τρίπολης ως δανεικός για έξι μήνες. Την περίοδο 2012-13 συμφώνησε ως ελεύθερος με τον ΟΦΗ, όπου παρέμεινε δύο χρόνια.

Το καλοκαίρι του 2014 αρχικά συμφώνησε με τον Ολυμπιακό, ακολούθησε μέρος της προετοιμασίας του πειραϊκού συλλόγου, όμως στη συνέχεια παραχωρήθηκε ως ελεύθερος στον Ατρόμητο Αθηνών.

Έναν χρόνο αργότερα υπέγραψε τριετές συμβόλαιο συνεργασίας με τη βελγική Κόρτραϊκ. Τον Ιανουάριο του 2017 δόθηκε δανεικός για έξι μήνες στην ολλανδική Ρόντα, για να ακολουθήσει νέος δανεισμός στην Ώλεσουντ το καλοκαίρι του 2017.

Τον Ιούλιο του 2018, υπέγραψε με την ισραηλινή Χάποελ Χάιφα της Premier League, με την οποία τον ίδιο μήνα κατέκτησε το ισραηλινό Super Cup έναντι της Χάποελ Μπερ Σεβά. Την 1η Φεβρουαρίου 2019, υπέγραψε με τη ρουμανική Ντιναμό Βουκουρεστίου, στην οποία παρέμεινε μέχρι το τέλος της σεζόν. Το πρώτο μισό της σεζόν 2019-20 αγωνίστηκε στην επίσης ρουμανική Βολουντάρι.

Στις 3 Ιανουαρίου 2020, υπέγραψε με την ΑΕΛ, επιστρέφοντας έτσι στο ελληνικό πρωτάθλημα μετά από πέντε χρόνια. Στην ΑΕΛ είχε 13 συμμετοχές (8 σε αγώνες πρωταθλήματος και 5 σε αγώνες playout) χωρίς να πετύχει γκολ. Τη σεζόν 2020-21 αγωνίστηκε στην Ξάνθη της Super League 2, ενώ τη σεζόν 2021-22 αγωνίστηκε στη Ρόδο, παραμένοντας στη Super League 2.

### Στις εθνικές ομάδες
Ο Παπάζογλου υπήρξε μέλος της εθνικής Ελπίδων την περίοδο 2008-2010, ενώ συμμετείχε στην ομάδα της εθνικής Νέων που αγωνίστηκε στον τελικό του ευρωπαϊκού πρωταθλήματος Νέων το 2007.

Στις 29 Μαρτίου 2016 πραγματοποίησε το ντεμπούτο του με την Ελλάδα με προπονητή τον Μίχαελ Σκίμπε, στην εντός έδρας φιλική αναμέτρηση εναντίον της Ισλανδίας, ξεκινώντας ως βασικός.

## Καριέρα

## Προσωπική ζωή
Από το 2017 είναι παντρεμένος με την Σταρ Ελλάς 2012, Βασιλική Τσιρογιάννη και έχουν αποκτήσει δύο γιους.

## Παραπομπές


## Πηγές

* Η καριέρα του Θανάση Παπάζογλου στο soccerway.com
* Το προφίλ του Θανάση Παπάζογλου στο transfermarkt
* InSports.Gr, Θανάσης&paiktisid=3530/ Τα στατιστικά του Θανάση Παπάζογλου

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές Έρεντιβιζι
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΚΦ Κόρτραϊκ
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές ΦΚ Βολουντάρι
Κατηγορία:Ποδοσφαιριστές Α.Ε. Λάρισας
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές Α.Σ. Ρόδου